lflage/wiki-talks huggingface dataset:
Cikkjelöltvita:Párakapu

message: Kellene egy Evaporatív hűtés c. szócikk mint a https://en.wikipedia.org/wiki/Evaporative_cooler , ott elférne egy fényképen esetleg, amúgy nagyon reklámos. Érdekességképpen, helytelen kezelés mellett legionella forrás is lehet: https://www.antsz.hu/data/cms78608/2017_2_Legionella_Modszertani_level_2017.pdf 13. o. – SepulturaP's.box 2017. július 10., 14:37 (CEST)
Forrás nélküli reklámszöveg. De el tudom képzelni, hogy rendes cikké váljon, ezért a járőrök üzenőfalán folytatott megbeszélés értelmében a feljavítandó cikkek közé teszem.
– --Karmela posta 2021. február 25., 15:06 (CET)
Egy konkrét terméknek a leírását közölte, tehát a konkrétumok helyett inkább általánosságban kellene tartalmaznia, hogy mitől kapu, mekkora mérettartományban készülnek (házilagostól a rendezvényeken elérhetőkig) milyen módon működik (vezetékes hálózat v. külön kompresszor), a hűtési hatás (párolgás során történő hőelvonás elve) stb. JSoos vita 2021. február 25., 15:59 (CET)
thread_title:  Nem sok értelme van
Vita:Ilja Afanaszjevics Osztapenko

message: https://hu.wikipedia.org/wiki/Je%C4%BCena_Ostapenko Ő talán az egyik leszármazott lehet?
thread_title:  Rokonság? 

message: Biztos, hogy létezett Osztapenko, de nem biztos, hogy nem Illés Béla találta-e ki. OsvátA Palackposta 2018. november 28., 18:19 (CET)
thread_title:  Osztapenko 

message: Tisztelt Szerkesztő!
A Hadtörténelmi Közlemények 1967-es száma így írt: "Körülbelül félúton lehettünk, amikor Osztapenko százados felém fordult és azt mondta: — Úgy látszik, sikerült. Most is ránk mosolygott a szerencse."
Az eredeti szöveg, ha minden  igaz, ez volt: «Выглядит так, будто бы мы специально это устроили. Нам опять подложили свинью». Vagyis, itt semmilyen szerencséről nincs szó, hanem valaki szándékosan azt akarták, hogy valami úgy történjen, ahogy történt, és ezt a háttérben elrendezték. Hogy kik rendeztek el és mit, arra nem utal, de feltehetően az 1967-es fordítás szánsékos félrefordítás volt.
Üdvözlettel: Sárosi Ádám
– Adam.sarosi vita 2020. november 9., 14:55 (CET)
thread_title:  Úgy látszik, sikerült. Most is ránk mosolygott a szerencse
Vita:Alsószeliscse

message: Melyik a helyes magyar forma? Cs/ty? Taz vita 2017. július 10., 23:39 (CEST)
Nekem a Alsószelistye a logikusabb és szimpatikusabb, s így említik régebbről. De ahogy nézem, eléggé elterjedt az Alsószeliscse név is (vajon az ukránból magyarították?; s ha igen, akkor miért?). Amiket hirtelenjében találtam a neten:
* Alsószelistye: Pallas ; Révai ; Magyar katolikus lexikon ; Emlékkönyv Benkő Loránd hetvenedik születésnapjára .
* Alsószeliscse: Molnár D. István (szerk.): Kárpátalja települései ukrán és magyar nyelven ; Horváth Zoltán György és Kovács Sándor (szerk.): Kárpátalja kincsei .
--Sphenodon vita 2017. július 11., 01:06 (CEST)
* Alsószelistye: Sebestyén Zsolt: Máramaros megye helységneveinek etimológiai szótára ; Oláh Tamás (főlevéltáros, Sátoraljaújhely): II. Rákóczi Ferenc tartózkodási helyei ; Marcin Wodziński: Historical Atlas of Hasidism, 173. o.; mfa.gov.hu ; Magyarország helységeinek betűrendes jegyzéke, in: A Magyar Királyi Csendőrség zsebkönyve - 50. évf (1942) ; DEGOB visszaemlékezések, Kamenyec-Podolszkij, Kolomea, Sztanyiszlau (1941 nyár-ősz) 28. o. 
* Alsószeliscse: karpatinfo.net ; Dupka György: A nagy háború emlékezete Kárpátalján (Kárpátaljai magyar könyvek; 260.) 267. o. ; manapság a neten (pl. ,  stb.)
* mindkét alakot megemlítik: Bendász István – Koi István: A Munkácsi Görögkatolikus Egyházmegye lelkészségeinek 1792. évi katalógusa 
--Sphenodon vita 2018. június 17., 14:22 (CEST)
replies: text: :Lett ennek folytatása? Csak azért kérdezem, mert a felsoroltakból nekem úgy tűnik hogy az utolsó hivatalos magyar név ty-vel volt... vagy tévedek? Taz vita 2023. január 26., 03:14 (CET)
replies: text: ::Én innen szoktam tájékozódni, szerintem minden létező forrást felsorol időrendben:  Ez alapján nekem is ty-nek tűnik. Antissimo vita 2023. február 11., 20:50 (CET)
thread_title:  Alsószelistye vagy Alsószeliscse?
Vita:Rudolf Hametovics Nurejev

message: Tatár nemzetiségű volt. ezért neve, Rudolf Nuriev. Magyarországon Nurejevként vált ismertté http://www.balettmuveszet.hu/balett-naptar/aki-megvaltoztatta-a-balettrol-alkotott-fogalmainkat-rudolf-nurejev/29259/ , így a Nureyev elég rossz választás a névváltozatok közül https://www.wikidata.org/wiki/Q84217#sitelinks-wikipedia . – SepulturaP's.box 2017. július 11., 07:57 (CEST)
thread_title:  Neve
Vita:Első Magyar Gácsországi Vasút

message: Egy esetleg a szócikk címét (sőt akkor a WD-t) is érintő bizonytalanság keletkezett bennem a források keresgélése közben. Kell-e bele kötőjel és milyen? A korabeli helyesírásban mintha ingadozna: az 1869. évi VI. tc. és az 1871-es XXXVIII. tc. „magyar-gácsországi” vasútról ír. Kiskötőjeles a Magyar vasúti évkönyvben (1. évf., 1878.): „Első magyar-gácsországi vasút”. És németül is. Az 1873. évi XXIII. törvénycikkben viszont kötőjel nélküli „első magyar gácsországi vasut” szerepel.
Azt vélem ebből érteni, hogy tartalmilag inkább Magyar(ország)–Gácsország vasútvonalról van szó, mint egy (első) magyar gácsországi társaságról. Előbbi esetben mai helyesírásunk szerint (nagy) kötőjel illik bele. Nem egészen úgy, de hasonlóan, mint a Magyar–Szovjet Polgári Légiforgalmi Rt. elnevezésébe. A másik esetben, ha azt gondoljuk kiolvasni a cégnévből, hogy „első magyar”, akkor nem kell kötőjel. (Ezt a logikát az gyengíti, hogy az említett évkönyv szerint az EMGV nem magyar, hanem osztrák-magyar vasút.) 
Volna egy harmadik értelmezés is, hogy olvassuk „magyar- és gácsországi”-nak a kifejezést. (Akkor meg kis kötőjel kellene.) De ezt erőltetettnek érzem.
Érdemes ezen vívódni? A 19. századbeli források sem tették, amennyire látom, a lexikonok sem. De több kötőjeles előfordulást látok, mint kötőjel nélkülit. Vélemény? – Garamond vita 2017. július 11., 15:26 (CEST)
thread_title:  Mi a neve ennek a vasútnak?
Vita:Sávház

message: /Csak annyit fűznék hozzá, hogy Óbudán, a Flórián téren egy, a Sávháznál sokkal hosszabb (Faluház becenevű) lakóház áll. Óbuda is a Duna jobb partján, tehát a Dunántúlon fekszik./ (a szócikkbe beírta: , onnan másoltam át)
Érdekes felvetés. Én több forrásban is olvastam, hogy a Sávház a legnagyobb a Dunántúlon, persze lehet, hogy ezek a források tévednek. Valakinek nincs pontos, megbízható információja arról, hogy az az óbudai ház mekkora? Zerind üzenőlap 2017. július 11., 21:50 (CEST)
thread_title: Névtelen szerkesztő megjegyzése
Cikkjelöltvita:Fejes-Tóth Gábor

message: Ez az élő személyről szóló cikk jelen formájában nem felel meg a Wikipédia minőségi követelményeinek, ezért átsorolom a feljavításra váró cikkjelöltek közé. Hungarikusz Firkász Ide írkássz! 2017. július 12., 07:41 (CEST)
thread_title:  Cikkjelölt
Vita:Csoportos tuskógomba

message: T. szerkesztő! Valamikor elég nagy gombaszedők voltunk, főleg második férjem értett hozzá, még gyermekkorában erdészetben dolgozott több nyáron át. Mindig szakértővel  vizsgáltattuk a gombát és külön papírzacskóba vagy fóliába tettük fajtánként. Ez volt a szerencsénk, mert volt, hogy kidobta a szakértő egyik-másik zacskónkat és szemrehányóan nézett ránk. MOndtuk, hogy "Ez van. Nem vagyunk profik." A képgalériát először nem értettem, hogy miért olyan, amilyen, de látom már, hogy az élőhelyeket mutatja be, s azt, hogy hogyan hat a gomba megjelenésére a környezet és az élőhely. Így megértettem a képeket. Nagyon értelmes, jó szócikk.SzaladdinKérlek, hogy a szócikk vitalapján írj! 2022. november 28., 13:42 (CET)
thread_title:  Képgaléria
Vita:Közönséges rinya

message: próbáltam lecsekkolni ezt az ízeltlábút, de a latin név alapján sehol máshol nem ismerik. Az angol Wikipédia sem, ami nagy szó. Még az is lehet, hogy e szócikk létrehozója kitalálta az egészet. :-) Mazarin(itt meggyónhatsz) 2023. augusztus 26., 16:33 (CEST)
thread_title:  Ez egy rejtély
Vita:Polgárosodás

message: Kivágott szöveg a redirectté változtatott Polgári társadalom oldalról:
"== Közép-európai polgári mozgalmak ==
A közép-európai polgári társadalom megerősödése és fellépése az 1956-os magyar forradalomtól, a cseh és lengyel kommunista ellenes mozgalmaktól az 1989-90-es rendszerváltásokig folyamatosan erősödő társadalmi mozgalom. Közép-Európa társadalmai a szovjet megszállás és kommunista elnyomás viszonyai között elhatárolták magukat a kommunista politikai vezetésektől. 1956-ban az egész világ, a Nyugat-európai baloldal számára is nyilvánvalóvá vált, hogy Közép-európát a Szovjetunió erőszakkal megszállva tartja.  Ezt a realitást a kommunista rezsimek is elismerték akkor, amikor már nem erőszakolták a társadalom egyetértését, csupán belenyugvását kérték (Kádár János, 1961. december: "Aki nincs ellenünk, mellettünk van.”).  A polgári társadalom a szovjet megszállást és a kommunista ideológiát elfogadtatni törekvő állami politikai vezetésekkel szemben a polgári társadalom elsőbbségét hirdette. Míg az állami erőszak szervezetek előszeretettel hivatkoztak a “népre”, addig a társadalom legszélesebb rétegei ezt rossz viccnek tartották. A polgári társadalom a kommunista elnyomást törvénytelennek tekintve csak a társadalom akaratát tekintette legitimnek: "Mi vagyunk a Nép" (“Wir sind das Volk”)."
Ez a forrás nélküli szöveg kétséges viszonyban van a "polgári társadalommal", ugyanis önellentmondás egyszerre állítani, hogy a szovjetizálás  együtt járt az adott ország  polgári társadalmának szétverésével és ugyanakkor azt, hogy a szovjetellenes és kommunistaellenes megmozdulások az úgy látszik, mégis létező polgári társadalom termékei voltak.... A dolog sokkal összetettebb volt, mint ahogy azt a mai gimnáziumi tankönyvírók elképzelik...--Linkoman vita 2017. július 12., 21:36 (CEST)
Vita:Ale (sör)

message: Ilyen szó nincs. Nem tudtam kitalálni, mit gondolt a szerző... 
replies: text: Töröltem, de a fokjelzőt ne húzd egybe a számmal, szóköz kell. – Pagony foxhole 2017. július 15., 02:23 (CEST)
replies: text: :Talán Móricznál olvastam, kb. az "ennek megfelelően" megfelelője. Tombenko vita 2017. július 15., 13:48 (CEST)
replies: text: ::Nyilván, de egy ilyen szócikkben fölösleges ritka vagy többek számára nem érthető régies szavakat használni. – Pagony foxhole 2017. július 15., 13:50 (CEST)
replies: text: :::Rendben, bár nem gondoltam volna, hogy másoknak nem érthető, felénk élő (vagy legalábbis érthető) szó. Tombenko vita 2017. július 18., 00:56 (CEST)
thread_title:  ilyentén
Vita:Szlovákia kormányfőinek listája

message: Szlovákia vezetőinek listája szintén tartalmazza a kormányfőket, feleslegesen, elég lenne itt, és külön az elnököket. Szét kellene választani őket.Peadar vita 2017. július 16., 03:04 (CEST)
thread_title: Szétválasztás

message: Arra gondoltam kiegészítem esetleg a listát a tiszavirág életű Szlovák Tanácsköztársaság egyetlen vezetőjével, Antonín Janoušekkel. Ugyan csak egy pár hétig fennálló, magyar kommunisták által irányított bábállam vezetője volt, névleg mégis a szlovák állam kormányfője volt.– Freewalesvita 2023. május 27., 16:11 (CEST)
== Fico ==
@Foldesdave: Elhamarkodottan lett betéve a lista végére Fico, ugyan az ő pártja kapta a legtöbb szavazatot a választáson, de ez nem teszi automatikusan miniszterelnökké, még koalíciós tárgylások lesznek, stb, akár még az is előfordulhat, hogy az ellenfelei alakítanak kormányt. Majd akkor lehet beírni a listába, ha formálisan beiktatják, addig továbbra is Ódor marad a miniszterelnök. A szlovák miniszterelnöki honlapon is látszik, hogy még nem Robert Fico az.– Freewalesvita 2023. október 1., 17:06 (CEST)
thread_title:  Szlovák Tanácsköztársaság 

message: @Foldesdave: Elhamarkodottan lett betéve a lista végére Fico, ugyan az ő pártja kapta a legtöbb szavazatot a választáson, de ez nem teszi automatikusan miniszterelnökké, még koalíciós tárgylások lesznek, stb, akár még az is előfordulhat, hogy az ellenfelei alakítanak kormányt. Majd akkor lehet beírni a listába, ha formálisan beiktatják, addig továbbra is Ódor marad a miniszterelnök. A szlovák miniszterelnöki honlapon is látszik, hogy még nem Robert Fico az.– Freewalesvita 2023. október 1., 17:06 (CEST)
thread_title:  Fico
Vita:A legtöbb magyar bajnokságot nyert úszók listája

message: Lásd itt: Wikipédia:Törlésre javasolt lapok/A legtöbb magyar bajnokságot nyert úszók listája – --Karmela posta 2017. december 3., 20:31 (CET)
replies: text: A szócikk címének átnevezése miatt a törlési megbeszélés linkje helyesen: Wikipédia:Törlésre javasolt lapok/Magyar bajnokok listája úszásban – Dodi123 vita 2017. december 3., 22:20 (CET)
replies: text: : Kösz, és pardon. --Karmela posta 2017. december 4., 03:00 (CET)
thread_title:  A törlési megbeszélés eredménye (2017. december) 

message: A lista nem teljes, mert jelenlegi állapota nem tartalmazza a 2017-es magyar úszóbajnokság eredményeit. – Dodi123 vita 2017. december 3., 22:17 (CET)
thread_title:  A lista nem teljes, illetve nem aktuális 

message: A szócikk nem tisztázza, hogy a 25 méteres medencében rendezett rövidpályás ob-kkal számol-e? – Tudor987 vita 2018. augusztus 9., 16:39 (CEST)
thread_title:  Rövid és/vagy hosszú?
Vita:Magyarország adórendszere

message: Elég gyenge szócikk. Nyilvánvalóan úgy akar tenni valaki, mintha korábbi jogszabályok nem lettek volna. Nincs jól megfogalmazva  sok fogalom, csak a nevük van benne.Margit51 vita 2017. július 18., 10:43 (CEST)
replies: text: Egyetértek a (jó 2 évvel) előttem szólóval. 
* Vagy a címet kellene szűkíteni (pl. időkeret megadásával), 
* vagy ezt a szócikket kellene kiegészíteni egy történeti résszel 
* és a jelenlegi adókat itt csak lényegüket tekintve kellene tárgyalni, külön szócikkekre bízni a részleteket.--Linkoman vita 2019. szeptember 7., 20:33 (CEST)

message: Sajnos, senki sem törődött sem egykori szerkesztőtársunk, Margit51 észrevételével, sem az én a megjegyzéseimmel. Ezek pedig - sajnos - 2022-ben ugyanúgy fennállnak. Ez a szócikk így elavult, használhatatlan. --Linkoman vita 2022. július 13., 13:20 (CEST)
thread_title:  Lektorálandó, mert...
Vita:Jövedéki adó

message: Nem tudok most bejelentkezni (pedig rendesen fizetem az internetet) valami akadály miatt a nemzeti jogszabálytárba, amelynek szerintem az úgynevezett beharangozott digitális jólét miatt, bejelentkezés nélkül is meg kellene nyílnia nettel rendelkező állampolgárok számára; ezért az a szerkesztőtárs, aki tudja, ellenőrizze onnan a táblázatot és adja meg a hivatkozást.Margit51 vita 2017. július 18., 13:17 (CEST)

message: A jogszabályi szerkezet valószínűleg nem túl jelentős (értelemmel tekintve valamilyen elírásról lehet szó) eltérést mutat néhány helyen, amelyet jeleztem a táblázatban.Margit Az adott szócikk vitalapjára írj!  2017. július 18., 17:21 (CEST)Érdekes, hogy most nem látom, lehet, hogy összekevertem a Nemzeti Adó- és Vámhivatal szócikk összehasonlításával.Margit Az adott szócikk vitalapjára írj!  2017. július 18., 17:26 (CEST)
thread_title:  NJT és Net Jogtár 

message: Valaki nem érti meg, hogy a törvény szerkezetére bármikor szüksége lehet a jövedéki joggal foglalkozóknak, Most mit lehet tenni, biztos nem szakember az illető. Jogszabály szerkezete is látható - csak szakembereknek, és nem wikivandalistáknak javasoltMargit1951Bpest vita 2019. június 30., 18:30 (CEST)
replies: text: A Wikipédia egy enciklopédia, és egy enciklopédiának nem feladata, hogy szakmabelieket segítsen ki a saját szakterületükön, vagy hogy munkahelyi segédlet legyen. Hogy „a törvény szerkezetére bármikor szüksége lehet a jövedéki joggal foglalkozóknak”, az igaz, de ettől még nem való egy enciklopédiába. Nem lehet valamit csak azért ideerőltetni, mert egyeseknek valahol szükségük lehet rá. Ha valami ilyen fontos, akkor a Külső hivatkozások szakaszban kell linkelni. – Phoney vita 2019. július 1., 16:03 (CEST)
thread_title:  Élvezhető változat azoknak, akiknek kell a törvény szerkezete, amely elég sok kívánnivalót tartalmaz2019. június 30., 18:30 (CEST)[[Szerkesztő:Margit1951Bpest|Margit1951Bpest]] <sup>[[Szerkesztővita:Margit1951Bpest|vita]]</sup> 

message: Miért van ezen a szócikken az, hogy nem megbízható a forrás? Talán bizony azzal vádolja a Telekom-ot az illető, aki ezt feltette, hogy havidíjért hamis internetet szolgáltat? Akkor forduljon az ORFK-hoz, ha ez az érzése! Margit1951Bpest vita 2019. október 21., 11:06 (CEST)
thread_title:  Mitől nem megbízható a forrás, amit a Telekomon fizetett internetem szolgáltat? 

message: Valakinek így biztosítanak jogalap nélkül ellenőrzöttségi jogot (országspecifikus sablon). Ez egy értelmetlen sablon, hiszen a magyar wikipédiát olvasó intelligens ember tudja, hogy mit olvas. A csonk-ot is akkor teszi rá valaki hozzá nem értő, amikor kiveszi a jogszabály szerkezete szakaszt. Ezt csalásnak tartja minden értelmes ember. Margit1951Bpest vita 2019. október 21., 11:21 (CEST)
thread_title:  Értelmetlen és hazug sablonok a szócikken
Vita:Patreon

message: A fordítás során automatikusan létre kellett volna jöjjenek a források, kategóriák, nyelvek stb, viszont a (szerintem) táblázat miatt kiakadt a plugin, és ezért most fura dolgok történnek. - Eltrek</sup> 2017. július 17, 02:32 (CET)
thread_title: Fordítás plugin bug
Vita:Názáret

message: Igazából számomra a "terhes" szó nem tetszik. Mária a Megváltóval volt áldott állapotban, ezért elmondhatatlanul degradáló a szó.
;Hozzászólás
Nem tudok ennél jobb kifejezést ehhez a szövegkörnyezethez. Valamelyik bibliafordítás így szól: Mária, észlelvén, hogy terhes lett, szólt jegyesének, hogy bocsássa el őt a jegyességből.  Ebben az összefüggésben már helye volna annak a kifejezésnek is, hogy viselős lett.MZ/X vita 2017. július 22., 16:34 (CEST)
thread_title:  Vallási jelentősége
Vita:Bócz Endre

message: Bócz Endre a gyászjelentése szerint 2021. szeptember 16-án hunyt el. 3-4 hónap múlva valószínűleg elérhető lesz az az Ügyészségi Közlöny, amelyben a gyászjelentést közzéteszik. – Kletta vita 2021. október 31., 20:41 (CET)
replies: text: A gyászjelentést nem, de a halálozási dátumát közzétették, be is írtam a szócikkbe. Kletta vita 2022. január 3., 10:04 (CET)
thread_title:  Halálozási dátum a gyászjelentésben
Vita:2017-es férfi vízilabda-világbajnokság

message: Franciaország már kiesett, nem?
replies: text: De igen. Tomcsy  üzenet 2017. július 20., 12:55 (CEST)

message: A B-csoport végeredménye és a táblázat alatt, a sorrend szabályaira vonatkozó magyarázat nincs összhangban egymással. Magyarország gólkülönbsége +16, Olaszországé +17, vagyis a szabály alapján az olaszoké lenne az első hely. Valami kimaradhatott a sorrend megállapítására vonatkozó szabályokból, mert szemmel láthatólag az ausztrálok elleni gólkülönbség döntött. Nem ártana ezt megmagyarázni. Csigabiitt a házam 2017. július 22., 21:08 (CEST)
thread_title:  Gólkülönbség
Vita:Értékelemzés

message: Ez bizony lektorálandó - 10 éve forrás nélkül van - és a módszer lényegét egyáltalán nem magyarázza meg, holott a lexikoncikk elsődleges feladata az, hogy ne csak a szakembereknek szolgáljon olvasmányul, hanem a témában kevésbé járatosakat is eligazítsa.
Itt impozáns számok szereplenek pl. 2010-ből, hogy állítólag mennyit lehet megtakarítani - miből is?--Linkoman vita 2017. július 20., 16:48 (CEST)
thread_title:  Semmitmondás a köbön?
Sablonvita:Kezdőlap kiemelt cikkei/2017-35-2

message: Roger Federer szócikkét javaslom az augusztus 31-től szeptember 3-ig tartó időszakban a Kezdőlap kiemelt cikkei/2017-–35-2 helyre. – *feridiák vita 2017. július 21., 14:59 (CEST)
Megcsinálva a cikkajánló, hogy az augusztus 28-tól szeptember 10-ig tartó US Open teniszbajnokságra felkészüléssel párhuzamosan lehessen tovább jobbítani. – *feridiák vita 2017. július 23., 11:50 (CEST)
Kezdőlap kiemelt cikkei/2017-35-2 és vitalapja átmozgatva Kezdőlap kiemelt cikkei/2017-35-1 helyre az US Open nyitására, és ide a Fehér gólya jelölése. – *feridiák vita 2017. augusztus 2., 14:55 (CEST)

message: Van-e vmi forrás arra, hogy valaha vki komolyan gondolhatta azt, hogy a gólya hozza a kisbabát??? (Ha nincs, akkor ezt inkább ne írjuk...)
P/c vita 2017. augusztus 21., 19:51 (CEST)
Másról van szó. Amikor a kicsi gyerekek kérdezték szüleiket, hogy honnan lesz a kisbaba, és a szülők nem kívánták megbeszélni velük szexuális életüket, egyszerű volt annyit mondani, hogy a gólya hozza. Meg források a mesekönyvek is. De kérdésed kérésnek vettem, és már nem olvasható, zárjeleztem. - *feridiák vita 2017. augusztus 21., 23:59 (CEST)
Bocs, ha butaságot kérdezek, még nem nagyon ismerem ki magam ezen a lapon: Miért illusztrálja a Fehér gólyáról szóló cikkajánlót egy teniszversenyről szóló infobox?  – Malatinszky vita 2017. augusztus 29., 03:27 (CEST)
 bocs, hogy még adós vagyok a felelettel, hét végéig válaszolok. Nem butaságot kérdezel, ellenkezőleg, nagyon is fontosat, és természetes, hogy még nem nagyon ismered ki magad ezen a kiemelt szinten. Már több, mint négyszázezer szócikkünk van, s ebből kevesebb, mint ezer kiemelt. Nyilván sokkal többen sokkal több időt szánnak szócikk-készítésre, mint kiemelési eljárásra. De még azok is, akik egy-egy szócikk vitalapján annak kiemelését kezdeményezik, majd elnyerik a kiemelt státuszt, és ugyancsak a szócikk vitalapján megkapják az ötágú rangcsillagot, itt elégedetten megállnak, számukra az eljárás sikerrel véget ért. Pedig ettől a Kiemelt cikk rovatban a Kezdőlapra kerülésig még nehéz út vezet. Magam is hasznosnak tartok erről egy tapasztalat-megosztó eszmecserét. Most  az Évfordulók és Ünnepek rovatában lévő teendőkkel kell foglalkoznom, és egy javaslattal még ma megkereslek. Üdv: – *feridiák vita 2017. szeptember 5., 20:11 (CEST)
thread_title:  Fehér gólya
Vita:Buza Péter

message: A pravoszláv naptár szerint tegnap volt Illés próféta ünnepe – ehhez kapcsolódik ez a bejegyzés. 
A Budapest VIII. kerületében található Természettudományi Múzeum kertjében álló Illés-kút a XVII. század végén kapta nevét a próféta napján idezarándokló szerbektől. A 1795 és 1798 közötti esztendők valamelyikében díszes kútházat emeltetett a város a bővizű forrás fölé. Az idő és a háborúk teljesen eltüntették az impozáns épületet, amelyet aztán 1991-ben rekonstruáltak.
Érdekes adatok, történetek fűződnek ezen kúthoz. Egyes feljegyzések szerint az első vezetékes pesti vízellátó rendszert táplálta Illés kútja, amelyet a török időkben, vagy már azt megelőzően építettek ki. További források szerint 1696-ban Arsenije Čarnojević szerb pátriárka, mivel a szentendrei nagy tűzvész alkalmával háza és javai elégtek, Buda akkori vezetéséhez fordult, hogy számára Pesten egy házat jelöljenek ki, vagy pedig engedélyezzék, hogy a városon kívül, az Illés-kútnál (Illyna Voda) egy házacskát építsen. A pesti pravoszláv rácok, azaz szerbek aztán évszázadokon át a Szerb utcai templomuktól induló, zászlós körmenettel ünnepelték meg ennél a kútnál Illés prófétát. A források szerint ez volt „az egyetlen rác búcsújáró hely Pesten”. Egy német krónikás 1821-es tudósítása így írja le, hogyan is ünnepelt itt a pesti szerb közösség akkoriban:
„Pest minden lakója közül Illés napkor idejönnek azok, akiket mi a nem egyesült görög névvel illetünk, szürcsölik a föld legtisztább italát, s a buja fűszőnyegen elheveredve barátságos körükben élvezik a kora reggel friss levegőjét, dicsérik a mindenhatót szóval és énekkel. Teszik ezt boldogan mindaddig, amíg a nap heve haza nem űzi őket otthonaikba.”
(forrás: Buza Péter – Pest-budai történetek)  Szajci pošta 2020. augusztus 3., 12:37 (CEST)
replies: text: :Szajci írd meg az Illés-kút szócikkét!  Palotabarát vita 2020. augusztus 4., 02:04 (CEST)
replies: text: : szerintem is írd meg :) Alensha 2020. augusztus 4., 02:34 (CEST)
replies: text: ::tervezem, csak azért tettem ide, hogy megkeressem ezt a forrás. Gondoltam itt elfér addig :)  Szajci pošta 2020. augusztus 4., 10:05 (CEST)
thread_title:  Illés-kút
Vita:Magyar némafilmek listája

message: A Fejedelmi nap és az Egy fejedelmi nap azonos? Mindkettőt Deésy Alfréd rendezte 1918-ban. 
– ZorróAszter vita 2017. július 22., 13:56 (CEST)
thread_title:  Fejedelmi nap 

message: A kis bimbó című filmjének címe a szócikkében A két bimbó.
A Hazudik a muzsikaszó című filmjének dátuma pedig 1922.
ZorróAszter vita 2024. január 1., 08:07 (CET)
thread_title:  Problémák [[György István (filmrendező, 1899–1958)|György István]] filmjeivel
Vita:Hűvösvölgy vasútállomás

message: Most komolyan, ha Széchenyihegy vasútállomáshoz oda lehet írni, hogy Szecska, akkor Hűvösvölgy vá.-hoz miért nem lehet betenni a Hüvi szót? Budapesti Tátra vita 2023. szeptember 24., 15:01 (CEST)
thread_title:  A becenév